de ky ky ru ky ky fr ky fr ky fr ky fr ky fr ky fr ky fr tt fr ky fr ky fr ky fr kk fr ru fr ky fr ky fr ky fr ky fr ky fr ky fr ky fr ky fr ky fr ky fr ru fr ky fr ru fr ky fr ky fr ky ky en sv fr de de fr fr fr sv en fr en ja fr de fr ky ky ky ky ky ky ky ky ky ky ky ky ky ky ky ky ky ky ky ky ky ky ky ky ky ky kk tt ru ru
Жанызакка келген каттар жана Жанызактын кайрылуулары
Россиянын жарандыгын алган кыргыз патриот болбой калабы?...
Орус атуулдугун алган кыргыздар кийин Кыргызстанга келсе киргизеби?...
Айгүл ШАРШЕНдин китептерин кантип сатып алам...
“Колжазма терем” дегендерге жумуш бар...
Кыргызча китептерди окугум келет, бирок тамгалар башкача чыгып калып жатат...
Кайсы диндесиз? Сайтка китеп чыгарса болобу?
Ушул сиздин сайтыңыздагы рекламалардан канча акча табасыз?
Бермет менден бир китеп сураптыр...
Жанара бизден “Тамчы” гезитиндеги материалды сураптыр...
Арабаев университетинен Жанызакка кат келиптир...
Адабий китептин биринчи бетине жаш жубайлардын ажайып сүрөтү керек......
"Кытайлык деле эмесмин, кыргызстандык элемин" деп жазыптыр Нурзада...
"Текебаевдин видеосу бар дебедиңиз беле..." деп сураптыр Меймансаптан бирөө
"Мидиндин эшек дептеринде" эмнеге "Мидин" дегенибиз "Жапар" делинип калган" дейт...
"Кыргызстанда кайсы мектеп жакшы, кызым быйыл мектепке барат эле" дейт...
Жуңгодогу “Актилек“ сайтынын ээси кечирим сурады...
Супсулууну кой, "Обонду" таппай жатыптыр...
Жуңгодогу (Кытай) “Актилек“ сайтынын “ууру“ кыргыздарына эскертүү...
Жуңго кыргыздарынын “Актилек” сайтына..
"Заман Кыргызстан" гезитине тергич тууралуу түшүндүрмө кат..
Кытай кыргыздарынан ризограф сурадым эле..
Деректирдин емейл дарегин сураптыр..
Кытайлык кыргыз кызы Нурзада Расул кызы Айгеримге нааразы..
Ашкере динчилден кат келиптир..
Сулуу кыз менен таанышат элем дейт..
Сонунбүбү Садырбаева, маркум Дооронбек Садырбаевдин байбичеси:
"Дооронбек Төө-Ашуунун кырына эстелигимди тургузгула деген, себеби..."
- Сонунбүбү апа, абышкаңыз Дооронбек Садырбаевдин көзү тирүү болгондо быйыл 74 жашка чыкмак экен, көзү жок болсо дагы элге сиңирген эмгегин эске алып, эмдиги жылы 75 жылдыгын белгилөө боюнча Жогорку Кеңештин атайын токтому чыкты. Токтомдун чыгышына сиздер кызыктар болдуңуздарбы, же депутаттар өздөрүбү?
- Биз дагы аракет кылдык, депутаттар өздөрү дагы Доороштун эмгегин эске алышты окшойт. Негизи Доорошко Эл баатыры наамын берүү боюнча токтом Бакиевдин убагында эле депутаттар тарабынан кабыл алынган. Бирок Бакиев наам берүүгө каршы болуп, берилген эмес. Кийин бийлик алмашып, Атамбаев, Отунбаева баш болгон Доороштун үзөңгүлөштөрү бийликке келгенден кийин аталган наам берилип, ал тургай Доороштун аты көчөгө да ыйгарылбадыбы. Ошондуктан, мен азыркы бийликке Доорош боюнча эч кандай нааразычылыгым жок. Колдорунан келген жардамдарын берип, шаардагы Бах көчөсүн Д. Садырбаев атындагы көчө кылышты. Ошко да дагы бир көчөгө атын ыйгарышкан. Ошондой эле Кыргыз телефильм студиясын дагы Д. Садырбаев атындагы студия аташканын айта кетпесем болбойт.
- Бах көчөсүнө аты берилгени менен Дооронбек Садырбаев деген аталыштар айрым жерлерде эле болбосо, азыркыга чейин Бах деп эле турганын көрүп жүрөбүз?
- Туура, Садырбаев деп аталганы менен Бах деп эле турат. Өткөндө көчөнүн башынан аягына чейин кыдырып чыктым. Садырбаев деген жазуудан болгону жыйырма эле жазуу бар экен, калганынын баары сен айткандай Бах деп эле жазылып турат. Былтыр бул боюнча шаар мэри Иса Өмүркуловго кайрылгам. Ал "макул Д. Садырбаев деп жаздырам"- деген, бирок азыркыга чейин жаздыра элек. Эмнеге жаздырбай жатат, же акча жок болуп жатабы билбейм.
- Кыргыз телефильм студиясына аты берилгени менен ал дагы ремонтко муктаж экендигин билебиз?
- Ооба, ал дагы ремонттолбой жатат. Былтыр Доороштун туулган күнүндө ошол кино студияга барып ал жерде иштеген кызматкерлерге тамак берип, куран окутканбыз. Эми студиянын абалы кандай экендигин айтпай эле коёюн, кино тарткан аппараттар эскирип, жарабай калыптыр. Ошого карабай аталган студиянын кызматкерлери кино тартып иштеп атышат. Директору болсо Айбек Жангазиев, Муса Жангазиевдин уулу, аны Доорош өзү тарбиялап өстүргөн. Ал Доорош менен бирге Турцияга чейин барып режиссёр болуп иштеп келген. Таланттуу мыкты режисёр.
- Студиянын ремонттоп, аппараттарды жаңыртуу боюнча өкмөткө кайрылып көрдүңүздөрбү?
- Кайын сиңдим, Жогорку Кеңештин депутаты Гүласал Садырбаева, Маданият жана туризм министри Султан Раевге кат жолдоптур. Буюрса быйыл ремонттолуп калабы деген ойдобуз.
- Студияны ремонттоп, аппараттарды алыш үчүн канча акча кетчүдөй?
- Кайын сиңдим алты миллион сом сурап кайрылыптыр. Анча акча берилеби, жокпу айтуу кыйын.
- Садырбаев атындагы фонд ачып иштетип жүрдүңүздөр эле, фондго акча түшүп жатабы?
- Эч кандай деле түшкөн жок. Фонддун жетекчиси болсо бир тууган кайним. Атамбаевге кирип, жолугуптур. Атамбаев мени сураган экен, "эже кандай жүрөт, эмнеге ал келген жок"- деп. Баса дагы бир нерсени унутуп аткан турбайынбы. Абышкамдын аты өзбек- кыргыз чек арасындагы Кайырма айылындагы орто мектепке дагы берилген. Ал жерде илгери кыргыз балдары өзбекче окуп, өзбекче тарбия алып жатканда Доорош "кыргыз балдары кыргызча окубаса болбойт" деп атайын мектеп салдырган. Ал мектепке мурунку президент Роза Отунбаева "Дооронбек аганын атын ыйгарбасак болбойт" деп атын ыйгарган.
- Жогоруда айткан Дооробек аганын санаалаштары ал- акыбалыңызды сурап, сизден кабар алып турушабы?
- Кабар алган деле киши жок. Эл көргөн күндү көрүп жашап жатабыз. Жашым болсо жетимиштен ашты. Карыганда оорунун баары козголот экен, бир күн оору, бир күн соо болуп Кудай деп жашап жатам. Бирок Доороштун, туулган күнүндө, каза болгон күнүндө үзөңгүлөштөрүн чакырып, куран окутабыз. Келгендери келип, келбегендери келбейт.
- Кимдер келип, ким келбейт?
- Азимбек Бекназаров дайыма келет, Өмүрбек Текебаев бир да жолу келе элек. Себеби ошо куран окутаар күнү эле ал командировкага кетип, же дагы бир иштери болуп келе албай калат.
- Төө- Ашууга Садырбаевдин эстелиги коюлат экен деп уктук эле...
- Азимбек Бекназаров Башкы прокурор болуп турганда ушундай маселе көтөрүлүп, ал тургай эстеликтин эскизи чийилип даярдалган болчу. "Эскизи ушул"- деп бирөөлөр алып келип мага көрсөтүшкөн эле. Бекназаров кызматтан кеткенден кийин эле ал эмнегедир тынчып калды. Менимче ошол кезде эскиз чийген адамдын Бекназаровго иши түшүп турса керек, ошон үчүн эскизин чийип даярдаса керек деп ойлойм.
- Аталган ашууга эстелик тургузуунун кандай зарылчылыгы бар, же Дооронбек аксакал тургузгула дечү беле?
- Доорош тургузгула деген да, болбосо биз эмнеге тургузмак элек. Доорош каза болооруна жакын мага деле айткан эмес, бирок жакын санаалаштарына, Бекназаровго айткан экен, "мен Жалал- Абаддыктарга таарындым, себеби Жалал- Абаддыктар, себеби жок эле митинге чыга беришет, андыктан, кийин мен каза болсом, менин таарынгандыгымды далилдеп, далымды түштүктү, алдымды түндүктү каратып, Төө- Ашуунун кырына эстелик тургузгула деп. Азыр ошол айткан сөзү аткарылса, эстелиги тургузулса деп тилеп жүрөм.
- Уулуңуз Зарылбек учурда кайда иштеп жатат?
- Уулум жөнөкөй эле жумушта кесиби боюнча экономист болуп иштейт. Үй- бүлөлүү. Үч баласы бар. Неберем Шерболот 5- класста окуп жатат, фамилиясын Садырбаев кылып каттатып алганбыз. Чоң атасын тартып зээндүү. Буйруса Доороштун жолун ошол неберем жолдойбу деген тилектемин.
- Буга чейин Дооронбек агайга уу берилгендигин биздин гезит аркылуу кабарладыңыз эле, окурмандардын эсине салып, ошол боюнча да айта кетсеңиз?
- Уу бергени чын. Бирок биз уу бергенин кийин билдик. Ал кандайча болгонун башынан айтып берейин: Ал күнү Дооронбек агаңар күндөгүсүндөй эле эртең менен эрте жумушуна кеткен. Бирок ал күнү күндөгүдөн эртерээк келмек, себеби жездебиз каза болуп, ошол жакка бармакпыз. Айтканындай эле эрте келди. Көзү киртейип башкача болуп калыптыр. Эмне болду десем, "эч нерсе болгон жок, ооруп калган окшойм" деди. Чай ич десем, "курсагым ток"- деп ичпей койду. Анда жылууланып жат, мен эле барып келейин деп жөнөп кеттим. Бир убакта эле уулум Зарылбек артымдан барып, "атам чыдабай жатат, доктурга алып барбасак, болчудай эмес"- деди. Ошондон эле баарын таштап үйгө келдим. Келсем чын эле чыдабай жатыптыр. Тез жардам чакырып, ооруканага алып бардык. Эртеси күнү Эрнист Акрамов: "Отравления болуптур, канын алмаштырыш керек" деди. Кантип "отравления" болсун деп ишенген жокпуз. Айткандай эле "отравления" болуп ичегилери бири- бирине чапташып калыптыр. Ага чейин өзү кайдан тамак жеп, эмне болгонун айткан эмес. Качан гана "отравления" болгонун дарыгерлер аныктагандан кийин ал күнү парламенттин жанындагы боз үйдөн лагман жегенин, ал жерден дайыма кымыз ичип, лагман жеп жүргөнүн, ал күнү лагманды ашпозчу кыз эмес, башкалар даярдап бергенин лагмандын даамы жаман экенин айтып, "мени ошолор эле жайлады" деди. Сотко кайрылалы, ашпозчуларды карматып жоопко тарттыралы десем, "койчу кемпир, болбогон сөздү айтасың да. Бычакка сап, кыйын чыкма эр- азаматтарын өлтүрүп аткан кылмышкерлер жоопко тартылбай жатса, анан ошол бечера кыздарды кантип жоопко тарттырабыз" деп болбой койгон. Ошондон көп өтпөй эле кулагы укпай, көзүнүн көрүүсү начарлады. Кулагына аппарат тагып, көзүн дарылаттык. Мурдуна сасык жыт келип, биз сезбеген жытты ал сезип жатты. Бети башынан жара кетпеди. Ошентип уулангандан кийин 4 жыл оору менен алышып жүрүп өтүп кетти. Андан мурун куландан соо жүрчү, бир да жолу оорудум деп айтчу эмес.